Source: http://www.csmploiesti.ro/2018/02/11/cuza-sport-braila-adversar-dificil-maine-seara-pentru-baietii-lui-catalin-burlacu/
Timestamp: 2018-08-15 03:09:44+00:00

Document:
Cuza Sport Brăila, adversar dificil, mâine seară, pentru băieţii lui Cătălin Burlacu! - CSM Ploiesti
Cuza Sport Brăila, adversar dificil, mâine seară, pentru băieţii lui Cătălin Burlacu!
Home / Baschet / Cuza Sport Brăila, adversar dificil, mâine seară, pentru băieţii lui Cătălin Burlacu!
februarie11februarie 11, 2018
Avancronică, Liga I, Faza semifinală, Etapa a 4-a; Luni, ora 19.00, Sala Sporturilor Olimpia
Baschetul de calitate se întoarce în Sala Sporturilor Olimpia o dată cu meciul pe care băieţii pregătiţi de Cătălin Burlacu, Ionuţ Ivan şi Robert Munteanu îl vor disputa, mâine seară, începând cu ora 19.00, în compania formaţiei CS Cuza Sport Brăila. O confruntare ce va conta pentru etapa a 4-a a Fazei semifinale a campionatului Ligii I şi le va opune băieţilor noştri singura formaţie ce nu a pierdut în această fază a competiţiei, având, e drept, doar două partide disputate, din cauza amânării întâlnirii din prima rundă, cu CSO Voluntari.
La fel ca gruparea ilfoveană, pe terenul căreia CSM Ploieşti a câştigat săptămâna trecută cu 76-71, Brăila îl are pe bancă pe unul dintre antrenorii cu care promovam în urmă cu doi ani în Liga Naţională, pe „secundul” de atunci, Cătălin Ştefănescu, şi, în lot, pe doi dintre oamenii importanţi ai performanţei din 2016: Andrei Căpuşan şi Adrian Movileanu. Totodată, pentru Cuza Sport evoluează şi doi jucători americani: Joshua Keyes şi DeAllen Jackson.
În tabăra noastră, atmosfera este bună după cele două victorii consecutive şi nu sunt probleme de lot, Cătălin Burlacu putând miza pe acelaşi efectiv din ultimele două etape.
În etapa a 4-a a Fazei semifinale, se mai joacă partidele: ABC Athletic Constanţa – CSM Mediaş (astăzi, ora 12.00), CN Aurel Vlaicu – CSU Ştiinţa Bucureşti (astăzi, ora 16.00) şi CSM Sighetu Marmaţiei – CSO Voluntari (mâine,ora 13.00).
Clasamentul se prezintă astfel: 1. Ştiinţa Bucureşti (5 puncte); 2. CSM Sighetu Marmaţiei (5 p); 3. CSM PLOIEŞTI (5 p); 4. CN Aurel Vlaicu (5 p); 5. CS Cuza Sport Brăila (4 p); 6. ABC Athletic Constanţa (4 p); 7. CSM Mediaş (3 p); 8. CSO Voluntari (2 p). CS Cuza Sport Brăila şi CSO Voluntari au un meci mai puţin disputat.
Zece judoka de la CSM-CFR-CSŞ Ploieşti, calificaţi pentru faza finală a Campionatului Şcolar!Handbalista Bianca Zecheru, din nou la lotul naţional de junioare!
Atleţii de la CSM Ploieşti, plus de experienţă după Campionatul European de la Berlin!
Diana Marcu, locul al V-lea la Cupa Europeană de Judo „U21”!
Patinatorii de la CSM Ploieşti, 28 de medalii la Finala Campionatului Naţional pe probe şi poliatlon!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM